tomron87/hebrew-wikipedia-sentences-corpus huggingface dataset:
בהמשך, הוא הגיע למקום הראשון במספר רב נוסף של מדינות בעולם כמו קנדה, אוסטרליה וניו זילנד.
השיר ספג ביקורות חיוביות מטעם מבקרי המוזיקה, על הכיוון החדש שלה אך חלקם גם התאכזבו ממנו ומתחו על כך ביקורת מעורבת.
הווידאו קליפ של השיר בוים על ידי ג'וזף קאהן והוא נחשף לראשונה בטקס פרסי הווידאו קליפים של MTV לשנת 2017, שלושה ימים אחרי יציאת השיר.
הקליפ לשיר הועלה לאחר מכן ליוטיוב וגרף 43.2 מיליון צפיות ביממה הראשונה ליציאתו ובכך שברה הזמרת את השיא של הקליפ שגרף הכי הרבה צפיות ביממה הראשונה ליציאתו, תוך ששברה גם את השיא לנשים ואת השיא של קליפים שהועלו במסגרת חברת Vevo.
הקליפ ספג שבחים ביקורתיים ודורג על ידי בילבורד ורולינג סטון כאחד מהקליפים הטובים ביותר של אותה השנה.
נכון ליולי 2018, השיר הגיע למעמד של ארבע פלטינות בארצות הברית.
מעבר לכך, הוא קיבל מעמדות של פלטינה או יותר במדינות רבות נוספות ברחבי העולם, בהן: בלגיה, ברזיל ובממלכה המאוחדת.
ב-18 באוגוסט 2017 מחקה סוויפט את כל התוכן מהרשתות החברתיות שלה ומאתר האינטרנט שלה, מה שגרם לאנשים רבים לחשוב כי מוזיקה חדשה הולכת להגיע ממנה.
לאחר מכן, היא החלה לפרסם תמונות של נחשים וניצוצות וב-23 באוגוסט, חשפה כי היא הולכת לחשוף את השיר ביום שלמחרת, תוך שחשפה את שם האלבום ממנו לקוח השיר.
ב-24 באוגוסט הוציאה את השיר לכל פלטפורמות הסטרימינג ושברה שיא כאשר השיר גרף כ-8 מיליון השמעות ביממה הראשונה ליציאתו בספוטיפיי ובכך שברה את השיא של השיר שגרף הכי הרבה השמעות בפלטפורמה ביממה הראשונה ליציאתו וגם של השיר שגרף הכי הרבה השמעות ביום בודד.
יום למחרת, השיר הופץ דרך אייטונס ונשלח לרדיו להיטים עכשוויים באיטליה.
לאחר מכן, הוא נשלח לרדיו להיטים עכשוויים בבריטניה, ושלושה ימים לאחר מכן גם לרדיו להיטים עכשוויים בארצות הברית.
גרסה פיזית של השיר הופצה ב-27 באוקטובר באותה השנה.
ב-25 באוגוסט הוציאה סוויפט קליפ מילים לשיר, שנוצר בהשראת הסרט "ורטיגו".
גם קליפ זה הופק על ידי ג'וזף קאהן ובוים על ידי או-די-די.
הוא גרף 19 מיליון צפיות ביממה הראשונה ליציאתו ובכך שבר שיא שהפך לקליפ המילים שגרף הכי הרבה צפיות ביממה הראשונה ליציאתו, תוך שהפך לאחד מהקליפים שגרפו הכי הרבה צפיות ביממה הראשונה ליציאתם.
נכון לאוקטובר 2019, הוא צבר למעלה 120 מיליון צפיות.
השיר נחשב לקאמבק של סוויפט לאחר שלקחה הפסקה מעולם המוזיקה לאור הביקורת הציבורית והתקשורתית השלילית שהופנתה כלפיה.
בעיני רבים, הוא נחשב לאחד מהקאמבקים הגדולים ביותר בתולדות המוזיקה, לאור הרעש שהשיר והקליפ עוררו ולאור השיאים ששברה.
במהלך החזרה, הרבתה סוויפט להשתמש במוטיב של נחשים.
השיר נכתב והופק על ידי סוויפט וג'ק אנטונוף ואורכו 3 דקות ו-31 שניות.
מבחינה מוזיקלית, הוא שיר דאנס-פופ, אלקטרופופ ואלקטרו-קלאש, אם כי מבקרי מוזיקה גם ציינו שהוא מכיל מוזיקת פופ.
מבחינה לירית, הוא עוסק בשונאיה של סוויפט ובאמצעותו היא מאשימה אותם בכך שהיא נאלצה להשתנות בגללם.
בשיר ישנה שורה בה נאמר: "יש לי רשימת שמות ושלכם מסומן באדום", שורה זו מאזכרת את דמותה של אריה סטארק מ"משחקי הכס", כאשר בסדרה היא ערכה רשימה של אנשים שהיא רוצה להרוג.
לקראת הפזמון האחרון היא מבשרת על כך ש"טיילור הישנה מתה" ובכך למעשה היא מכריזה על התדמית החדשה שלה לאור האירועים שעברה בתקופות שקדמו ליציאת השיר עצמו (בין היתר הסכסוך עם הזמרים קניה ווסט, קלווין האריס וקייטי פרי).
השיר נכתב במקצב של 128 פעימות לדקה והוא מבוצע בסולם G3 ועד לסולם F5.
השיר דוגם את קטע מ-"I'm Too Sexy" של להקת רייט סייד פרד, ובכך למעשה גם כותביו קיבלו קרדיט על כתיבתו של "Look What You Made Do".
יוצרי השיר לא ידעו שהדגימה מיועדת לשיר של סויופט.
הם קיבלו לטענתם הצעה שדגימה מהשיר תיכלל בשיר של "זמרת גדולה ועכשווית שלא הוציאה שיר מזה זמן מה" אך שמה של סוויפט לא הוזכר.
השיר למעשה מסמפל את הלחן של "I'm Too Sexy" אך אין אזכור של מילים מהשיר בשיר של סוויפט.
כלפי השיר הופנו ביקורות מעורבות.
חלק מהמבקרים כינו את השיר כ"קאמבק נועז" אך חלק מהם כינו אותו כ"אכזבה".
מגזין רולינג סטון דירג את השיר במקום ה-175 ברשימת "כל 206 השירים של טיילור סוויפט, לפי דירוג".
רנדי לואיס מדיילי טלגרף שיבח את השיר כאשר ואת עבודתם של סוויפט ואנטונוף עליו כאשר כתב: "כשהם מתעלמים מקלישאות הפקה של שירים עם מחיאות כפיים ופזמונים בנלאים שמושפעים מהשירים המובילים של השנים האחרונות, אנטונוף וסוויפט הצליחו להביא שיר עם מלודיה קצבית וחדשנית עם מרקמים מוזיקליים יצירתיים".
שרה קרסון מלוס אנג'לס טיימס כתבה ביקורת חיובית על התדמית החדשה של סוויפט ועל כך שהיא "מחבקת את דמות הנבל החדשה שאימצה לעצמה".
כריס וילמאן מווראייטי שיבח גם הוא את המעבר של סוויפט למוזיקת פופ אפלה יותר ואת המילים של השיר.
מארק האריס, בבלוג תרבות הפופ של מגזין ניו יורק, כינה את השיר "כהמנון פופ אומנותי לעידן טראמפ" והחמיא למילות השיר בהם סוויפט מתריסה כנגד הביקורת נגדה ולא לוקחת את האשמה או את האחריות על עצמה.
מאורה ג'ונסטון מהגרדיאן כתבה ביקורת שלילית על השיר כאשר תיארה את מילות השיר "מרושלות" ושהכוונה שלהן אינה ברורה.
לינדזי זולאד מ-The Ringer התייחסה גם למילות השיר כאל לא ברורות ו"מבלבלות את הציבור".
יו מקינטי מפורבס מתח ביקורת על התדמית החדשה של סוויפט ואמר כי "השיר בכלל לא נשמע כמוה ויש בו אולי כמה נקודות אור שניתן להסתדר איתם אך לא מעבר".
בשנת 2019 מגזין Slant כלל את השיר ברשימת "השירים הטובים ביותר של העשור השני של המאה ה-21".
ב-Paste הוא דורג במקום ה-152 ברשימת "158 השירים הטובים ביותר של טיילור סוויפט, לפי דירוג".
השיר הפך לאחד מהשירים המצליחים ביותר של הזמרת.
בארצות הברית הוא נכנס למקום ה-77 במצעד האמריקאי הרשמי, 3 ימים בלבד לאחר יציאתו.
כבר ביממה הראשונה ליציאתו הוא מכר 200 אלף עותקים דיגיטליים ובכך שבר את השיא של השיר שמכר הכי הרבה עותקים דיגיטליים ביממה הראשונה כאשר המחזיק הקודם בשיא היה אד שירן עם "Shape of You".
בשבוע שלאחר מכן הוא זינק למקום הראשון והפך לשיר החמישי שלה לעשות זאת ולשיר החמישי שעשה את הקפיצה הגדולה ביותר למקום הראשון.
בנוסף הוא היה לשיר הראשון מזה 16 שבועות שהצליח להוריד מהפסגה את השיר "Despacito" של לואיס פונסי שהוא צובר כפול נקודות ממנו.
בשבוע אחד, צבר השיר 84.8 מיליון השמעות בארצות הברית בכל פלטפורמות הסטרימינג ובכך הפך לשיר הנשי שצבר הכי הרבה השמעות במדינה בשבוע הראשון ליציאתו והשיר השני עם הכי הרבה השמעות אחרי "Harlem Shake" של באואר.
בסוף השנה, הוכתר כשיר שקיבל הכי הרבה השמעות בפלטפורמות הסטרימינג במדינה באותה השנה.
הוא שהה שלושה שבועות במקום הראשון במצעד הבילבורד הוט 100 ובכך הפך לשיר הנשי שהה הכי הרבה שבועות במקום הראשון במצעד באותה השנה ביחד עם "Bodak Yellow" של קארדי בי.
בנוסף, הגיע למקום הראשון במצעד השירים הדיגיטליים עם מכירות של 353 אלף עותקים בשבוע אחד ובכך הפך לשיר עם הפתיחה הגדולה ביותר במצעד כשהיא שוברת את השיא של ג'סטין טימברלייק עם "" ואת השיא של אדל עם "Hello" כשיר הנשי עם הפתיחה הגדולה ביותר במצעד.
הוא הפך לשיר הראשון בו יש זמרת שהגיע למקום הראשון במצעד מאז "Closer" בו השתתפה הלסי והשיר הראשון מאז "Cheap Thrills" של סיה, שאישה היא הזמרת המובילה בו והוא מגיע לפסגת המצעד.
בנוסף, הוא גם היה השיר הנשי הראשון שמגיע לפסגת המצעד מאז אדל ב-2015.
בשבוע השני ליציאתו הוא נשאר במקום הראשון בבילבורד הוט 100 עם מכירות של 114 אלף עותקים נקיים ו-61.2 מיליון השמעות בפלטפורמות הסטרימינג.
במצעד השירים הדיגיטליים הוא ירד למקום השני לאחר שהשיר "" היה ראשון.
בכך הפכה סוויפט לאמנית הראשונה שהחזיקה בשני שירים שמכרו מעל 100,000 עותקים דיגיטליים בשבוע אחד ולאמן הראשון לעשות זאת מאז אד שירן שעשה זאת בתחילת אותה השנה.
הצלחתו של "" הביאה אותו למקום הרביעי במצעד הבילבורד הוט 100, בעוד ש-"Look What You Made Me Do" נשאר במקום הראשון, ובכך הפכה סוויפט לאמנית הראשונה מאז 2014 שהכניסה שני שירים בבת אחת לחמישייה הפותחת כאשר ב-2014 היא עצמה עשתה זאת ובכך זו הייתה הפעם השנייה שהגיעה להישג זה.
בנוסף, הוא הגיע למקום הראשון במצעד 40 שירי המיינסטרים והפך לשמיני שלה שעשה זאת.
לאחר מכן, ירד למקום השביעי במצעד.
בבריטניה השיר מכר 20,000 עותקים נקיים וצבר 2.4 מיליון השמעות בתוך פחות משבוע.
בסופו של דבר השיר הגיע למקום הראשון במדינה שהוא מוכר 30 אלף עותקים נקיים וצובר 5.3 מיליון השמעות ובכך הפך לשיר הראשון של הזמרת שהגיע למקום הראשון במדינה, שם נשאר במשך שבועיים.
נכון לאפריל 2019 השיר מכר 700 אלף עותקים במכירות משולבות בבריטניה ובכך הוא זכאי למעמד פלטינה.
באירלנד השיר גם כן הגיע למקום הראשון ונהפך לשיר הראשון שלה לעשות זאת כשהוא עוקף את מיקומי השיא של "Love Story" ו-"Shake It Off" שהגיעו למקום השלישי במצעד.
גם באוסטרליה השיר הגיע למקום הראשון ונהיה לשיר הרביעי שלה לעשות זאת.
בפיליפינים השיר הגיע למקום הראשון גם כן ובכך הצליח להדיח מהפסגה את "Despacito".
אך בשבוע שלאחר מכן "Despacito" הדיח את השיר מהמקום הראשון במצעד וחזר למקום הראשון לשבוע נוסף.
ההכנות לקליפ החלו בתחילת השנה והצילומים שלו החלו במאי.
הכוראוגרפיה נעשתה על ידי הרקדן והכוראוגרף טייס דיוריו, אשר עבד עם סוויפט בעבר.
המאפר ביל קורסו שימש כמאפר הראשי של הקליפ.
העבודה על הקליפ נמשכה למעשה עד יום הוצאתו.
יומיים לפניי יציאתו, נחשף קטע קצר מתוכו בתוכנית האמריקאית "בוקר טוב אמריקה".
נכון לספטמבר 2023, צבר הקליפ 1.4 מיליארד צפיות ו-13 מיליון לייקים.
בנוסף, הוא גם שבר את השיא של הקליפ הנשי שהגיע הכי מהר ל-100 מיליון צפיות כאשר עשה זאת תוך 3 וחצי ימים בלבד.
בקליפ נראית סוויפט כשהיא יושבת בתוך אמבטיה מלאת יהלומים.
בזמן קצר לאחר יציאת הקליפ התברר כי היהלומים היו אמתיים ושוויים עמד על 12–13 מיליון דולר, מה שהוביל לשים אותה בהשגחה קפדנית.
היהלומים עוצבו על ידי התכשיטן נייל ליין שעיצב תכשיטים למפורסמים נוספים.
בעיני רבים הקליפ נחשב לקליפ הטוב ביותר בקריירה של הזמרת.
הוא דורג במקום החמישי ברשימת הקליפים הטובים ביותר של שנת 2017 על ידי מגזין רולינג סטון ודורג במקום השביעי באותה רשימה של מגזין בילבורד.
בסוף 2019 מגזין PopSugar דירג אותו כקליפ האייקוני ביותר של אותו העשור.
בנוסף לכך, הוא נחשב לווידאו קליפ היקר ביותר בכל הזמנים.
הקליפ נפתח בסצנה בה רואים את טיילור יוצאת מהקבר כזומבית.
לאחר מכן הסצנה מתחלפת ורואים את סוויפט בתוך אמבטיה מלאת יהלומים.
בסצנה שלפני הפזמון רואים אותה כשהיא יושבת על כס מלכות ומוקפת בנחשים שמשרתים אותה ומוזגים לה תה לתוך ספל שהיא אוחזת בידה.
בפזמון, היא נראית כשהיא עוברת תאונת דרכים תוך כדי שצלמי פפראצי מצלמים אותה בלהט.
בסצנות הבאות, נראית הזמרת כשהיא רוקדת לצד אופנועים עם רקדניות נוספות, מתנדנדת בנדנדה בתוך כלוב עשוי זהב ושודדת בנק, כשבידה מחבט בייסבול.
בסצנה שלפני הפזמון השני, היא נראית כמנהלת מעבדה של שיבוטי נשים.
בפזמון השני נראית הזמרת שהיא מתפרצת לחזר תוך כדי שגברים עם נעלי עקב הולכים אחריה ורוקדים סביבה ובמקביל נראית סצנה נוספת בה היא מנסרת כנף של מטוס.
בבית שלפני הפזמון האחרון, היא נראית כשהיא עומדת בראש הר כאשר כפילות שלה שלבושות בכל מיני תלבושות עבר שלה מנסות לטפס לראש ההר אך נופלות ממנו.
במקביל, מוצגת סצנה נוספת בה היא שרה לתוך שפופרת טלפון.
בסצנה האחרונה, היא מרססת על מטוס את שם האלבום ממנו לקוח השיר (Reputation) ולמטה נראות כל הדמויות מסצנת ההר, כשהן מדברות ביניהן.
בתחילת הקליפ נראית סוויפט שהיא יוצאת מקבר עליו רשום את השם "נילס סויברג".
לטענת סוויפט השם הזה הוא השם הבדוי בו השתמשה בשביל לכתוב את השיר "This Is What You Came For" של קלווין האריס אך לטענת האריס סוויפט שיקרה והיא לא לקחה חלק בכתיבה של השיר מה שגרם למתקפה ברשת כלפי סוויפט.
הקבר ממנו היא יוצאת מסמל את הניסיון של התקשורת והשונאים שלה לקבור את הקריירה שלה אך כנגד כל הסיכויים היא הצליחה לשרוד את המתקפה נגדה.
בנוסף הקליפ הוא גם מעין המשך לקליפ לשיר "Out of the Woods" בו נראתה סוויפט חופרת קבר.
באותו הקליפ היא גם לבושה באותה שמלה שלבשה בנשף המט גאלה של 2014.
לאחר מכן נראית סצנה נוספת בה סוויפט שוכבת באמבטיה מלאת יהלומים כאזכור למשפט התקיפה המינית בו סוויפט זכתה בדולר.
במשפט זה סוויפט טענה כי שדרן הרדיו דייוויד מיולר תפס בישבנה בניגוד לרצונה.
אם כי יש כאלו שאומרים שסצנה זו מתייחסת לשוד של קים קרדשיאן שהתרחש ב-2016 ובו קבוצה של שודדים התפרצו לחדר מלון בו היא שהתה בפריז ושדדו ממנה תכשיטים תוך כדי שהם סגרו אותה בחדר האמבטיה על מנת שלא ישמעו את הבכי והצעקות שלה.
כזכור סוויפט הסתכסכה בשנית עם קניה וסט לו הייתה נשואה קים, כאשר ווסט כינה את סוויפט "כלבה" בשירו "Famous".
סוויפט טענה כי היא לא נתנה לווסט אישור להשתמש במילה כפי שטען מה שגרם לקים להתערב בריב גם ולהעלות לחשבון האינסטגרם שלה סרטון שמפריך כביכול את הטענה של סוויפט מה שגרם לסכסוך מתוקשר בין השלושה.
בנוסף יש כאלה שחשבו שהמשמעות של היהלומים הוא אזכור לתקופה בה סוויפט החליטה לפרסם את המוזיקה שלה בשירותי הסטרימינג למרות ההתנגדות שלה לכך במשך שנים וכתוצאה מכך אנשים כינו אותה כחמדנית ואף היו שמועות שהיא רצתה לפתוח שירות סטרימינג משלה.
בקליפ ישנה סצנה של שוד בנק שככל הנראה מתייחסת גם לאירוע השוד במלון.
בסצנה שלאחר מכן נראית סוויפט שהיא יושבת על כס מלכות כאשר מקיפים אותה נחשים.
כאשר סוויפט הסתכסכה עם קים וקניה קים כינתה אותה "נחש" וביום הנחש הבינלאומי מעריצים רבים של קים וקניה הציפו את חשבון האינסטגרם של סוויפט בסמליל של נחש ובכך למעשה הנחשים מתייחסים לפרשיה הזו.
בנוסף על הכיסא היה חרוט המשפט "הגם אתה, ברוטוס?", כהתייחסות לסיפור של יוליוס קיסר.
אם כי הישיבה על כס המלוכה היא גם עקיצה כלפי השונאים שלה שחשבו שיצליחו להרוס לה את הקריירה אך בכל זאת היא עדיין נמצאת בשיא הצלחתה.
בסצנה נוספת, נראית סוויפט שהיא מתנדנדת על נדנדה בתוך כלוב העשוי מזהב, ככל הנראה סממן לכך שכלפי חוץ חייה של סוויפט נראים נוצצים, אך מבפנים היא מרגישה כלואה ובודדה לאור המתקפה התקשורתית נגדה שגרמה לה להיעלם ברשתות החברתיות.
אזכור על נדנדה הופיע גם בשיר "Call It What You Want" בו סוויפט מדברת על מערכת היחסים הנוכחית שלה ועל כך שהיוותה לה קרן אור בתוך אותה תקופה קשה.
בסצנה הבאה, נראית סוויפט כשהיא מתנגשת בעמוד עם מכוניתה, תוך שהיא מחזיקה פסלון גראמי ביד ומוקפת בצלמי פפראצי.
הרבה אנשים שייכו את פסלון הגראמי לזמרת קייטי פרי.
כזכור, השתיים הסתכסכו כמה שנים קודם לכן לאחר שסוויפט טענה שפרי לקחה ביודעין מספר רקדניות של פרי, על מנת שירקדו עבורה.
משום שפרי אף פעם לא זכתה בפרס גראמי וסוויפט לעומת זאת זכתה הרבה פעמים, החשיבו את הסצנה עם הפסלון כלעג כלפי פרי על כך שלא זכתה בפרס מעולם.
עם זאת, מבקרים טענו שמטרת הפסלון היא להראות שלמרות מה שכל השונאים שלה אומרים עליה היא עדיין מוערכת שכן, הגראמי נחשב לפרס המוערך ביותר בתעשיית המוזיקה וסוויפט זכתה ב-10 פרסי גראמי ב-10 שנים בלבד.
המשמעות של תאונת הדרכים התקשרה גם כן לפרי, מכיוון שהסצנה הזו הזכירה לרבים סצנה מתוך הקליפ לשיר "Unconditionally", וזאת בנוסף לכך שהמכונית הייתה דומה למכונית שהופיעה בקליפ לשיר "Waking Up in Vegas".
אם כי יש כאלו שאמרו כי התאונה למעשה היא אזכור לתאונת דרכים אותה עברה קריס ג'נר אמה של קים ושצלמי הפפראצי הם אזכור למשפחת קרדשיאן עצמה, על כך שכל הדרמות בחייהם מתוקשרות ומתועדות לצורך משיכת תשומת לב.
בנוסף יש כאלה שחשבו שהמטרה בעצם הייתה להראות שהשונאים של סוויפט תמיד יחכו לרגע שהיא תיפול כמו שצלמי הפפראצי חיכו כביכול לרגע בו תעשה תאונה.
סצנה נוספת מראה את סוויפט כמפקדת על צבא של נשים רובוטיות רזות ובהירות עור בשם "Squad U".
בעיני רבים המשמעות של סצנה זו הייתה בעקבות הביקורות על כך שקבוצת החברים שלה (שכונתה בכינוי "Squad") כללה נשים בהירות עור בעלות מבנה גוף רזה במיוחד.
בסצנה הבאה, נראית סוויפט שהיא נכנסת לתוך חדר ובו קבוצה של גברים עוזבת את כל עיסוקיהם ורודפת אחריה כאשר הם לבושים בחולצות עליהם רשום באנגלית "אני אוהב את טיילור סוויפט".
סצנה זו לועגת להאשמות של אנשים על כך שאילצה את בן זוגה לשעבר טום הידלסטון ללבוש גופייה עם כיתוב זה.
בסצנה שלפני הפזמון האחרון נראית סוויפט שהיא עומדת על ראש של הר ובתחתית ההר ישנן בנות בתלבושות בתלבושות שלבשה בעבר בקליפים והופעות (מלבד התלבושת של הקליפ לשיר "You Belong with Me" בו סוויפט לובשת את אותה חולצה רק שעליה רשומים שמות בני הזוג שלה לשעבר שהם מקושקשים).
טיילור החדשה שעומדת בראש ההר משליכה למטה את ה"טיילור הישנות" כביכול, במטרה להראות לכולם שהיא משנה את התדמית שלה כפי שהיא אומרת בשיר.
גם המראה שלה בסצנה זו אפל וקודר יותר כחלק מהתדמית החדשה שלה.
בנוסף מספר הבנות בסצנה היה 15 כמספר השירים באלבום שממנו לקוח השיר.
בסצנה האחרונה בקליפ, כל ה"טיילור הישנות" עומדות ומדברות אחת עם השנייה על כל ההשמצות שהשמיצו אותה במהלך הקריירה שלה.
בין היתר, הן מתייחסות לטענה כי סוויפט מזייפת את התגובות המופתעות שלה שהיא זוכה בפרס כלשהו, שהתדמית החביבה שלה היא למעשה כיסוי לתדמית רעה ומניפולטיבית, שהיא כל הזמן מוציאה את עצמה כקורבן במקום לקחת אחריות על ההתנהגות שלה ועל הסכסוך שלה עם קים וקניה.
אחת הדמויות בסצנה אומרת את המשפט: "הייתי רוצה להדיר את הנרטיב הזה", אותו המשפט שאמר וסט, בעת שהתפרץ לנאום הזכייה של סוויפט בטקס פרסי ה-VMA לשנת 2009. בנוסף, אותה הדמות גם לובשת את אותה חולצה שלבשה באותו הערב.
על מנת לקדם את השיר הופיעה איתו סוויפט בפסטיבל ג'ינגל בול של שנת 2017 ביחד עם שירים נוספים.
יומיים לאחר מכן הופיע עם השיר בפסטיבל של תחנת הרדיו KMVQ-FM ביחד עם שירים נוספים.
שבוע לאחר מכן הופיע עם השיר בשלושה אירועים מוזיקליים נוספים: פסטיבל של תחנת הרדיו WBBM-FM ושל פפסי, פסטיבל Z100 בניו יורק ובפסטיבל ג'ינגל בול שבלונדון.
בנוסף לכך, בוצע השיר במהלך סיבוב ההופעות החמישי של סוויפט "Reputation Stadium Tour", שנועד לקדם את אלבומה, Reputation.
כשעה לאחר יציאת השיר רשת ABC השתמשה בשיר על מנת לפרסם את יום שונדה ריימס; יום בו משודרות מספר סדרות אותם ריימס הפיקה או יצרה.
בהמשך רשת ESPN השתמשה בשיר בשביל לפרסם את המשדר Saturday Night Football של משחק פתיחת עונת פוטבול המכללות בין אוניברסיטת אלבמה לאוניברסיטת המדינה של פלורידה.
בנוסף נעשה גם שימוש בשיר באחד מהפרקים של הסדרה "סאות' פארק" ובשנת 2019 נעשה בו שוב שימוש לטריילר של הסרט "תעלומת רצח".
לשיר נעשתה גרסת כיסוי על ידי להקת ג'ק לאופרדס & דולפין קלאב.
תחילה, השיר הושמע באחד מהפרקים בעונה השלישית של הסדרה "להרוג את איב", אך לאחר מכן גרסתו המלאה הופצה גם לפלטפורמות הדיגיטליות.
לפני יציאת השיר לא היה איזשהו תיעוד לקיומה של הלהקה מה שגרם להרבה אנשים לשער כי גרסת הכיסוי למעשה יצאה בעקבות הסכסוך של סוויפט עם סקוטר בראון.
חברת התקליטים הקודמת של סוויפט מכרה את הזכויות על המוזיקה שלה לבראון מה שגרם לסכסוך בין בראון לסוויפט.
בעקבות כך מעריצים שיערו כי גרסת הכיסוי היא למעשה דרך של סוויפט לעקוף את הזכויות של בראון על השיר כפי שעשתה כאשר הכריזה ב-2020 כי תקליט את כל האלבומים שלה מחדש.
מקוםתאריםמכירותאוסטרליה (ARIA)פלטינה 4×280,000איטליה (FIMI)פלטינה50,000ארצות הברית (RIAA)פלטינה 4×4,000,000בלגיה (BEA)פלטינה40,000ברזיל (Pro-Música Brasil)יהלום160,000גרמניה (BVMI)זהב200,000דנמרק (IFPI Denmark)זהב45,000דרום קוריאה (Gaon)פלטינה 2×210,000הממלכה המאוחדת (BPI)פלטינה600,000נורווגיה (IFPI Norway)פלטינה60,000ניו זילנד (RMNZ)פלטינה 3×90,000ספרד (PROMUSICAE)פלטינה40,000פולין (ZPAV)פלטינה 2×40,000פורטוגל (AFP)זהב5,000צרפת (SNEP)זהב66,666קנדה (Music Canada)פלטינה 3×240,000שוודיה (GLF)פלטינה 2×80,000 מכירות + הזרמת מדיה בלבד
ב-20 במאי 2025 סוויפט הציגה לראשונה את הגרסה לשיר "Look What You Made Me Do (Taylor's Version)" בפרק של הסדרה "סיפורה של שפחה".
השיר הושמע בתחילת הפרק, בסצנה שבה השפחות פותחות במרד נגד המפקדים.
אליזבת מוס, כוכבת ומפיקה בסדרה, אמרה שזה היה חלום ישן שלה להשתמש בשיר של סוויפט, ושזו הבחירה המושלמת לרגע המושלם.
העורכת של הסדרה, וונדי האלם מרטין, הייתה זו שבחרה את השיר לסצנה ולטענתה ההתאמה הייתה מושלמת, מבחינה רגשית, קצבית ותמטית.
בסצנה עצמה מושמעים שני בתים ושני פזמונים מהשיר.
זו אחת ההצצות הראשונות לגרסת Reputation (Taylor's Version), שנכון למאי 2025, טרם פורסמה במלואה.
אזורתאריך יציאהפורמטחברת תקליטיםמקורכלל העולם24 באוגוסט 2017הזרמת מוזיקהביג משין25 באוגוסט 2017הורדה דיגיטליתאיטליהרדיו להיטים עכשווייםיוניברסלהממלכה המאוחדת26 באוגוסט 2017EMI וירג'יןארצות הברית29 באוגוסט 2017ביג משיןגרמניה27 באוקטובר 2017תקליטוריוניברסל
Lookin' Through the Windows הוא אלבום האולפן השביעי של "חמישיית הג'קסונים שיצא בחברת מוטאון.
האלבום יצא לאור בחודש מאי 1972 ומכר 3.5 מיליון עותקים ברחבי העולם.
האלבום מסמן את תחילת שינוי הקול אצל מייקל ג'קסון, סולן הלהקה, מסופרן ילדותי לטנור.
למרות שעדיין הצליח להגיע לקולות הגבוהים, שאפיינו את שירתו בעבר, נוספה לו היכולת להגיע למנעד קולות נמוכים.
שני סינגלים יצאו לאור מתוך האלבום: "Little Bitty Pretty One", חידוש לשיר של בובי דיי, שיר הנושא שהגיע למקום ה-16 במצעד הבילבורד הוט 100. השיר "Doctor, My Eyes", גרסת כיסוי לשירו של ג'קסון בראון, הופץ כסינגל בבריטניה בלבד והגיע לעשירייה הראשונה במצעד הפזמונים.
Lonerism הוא אלבום האולפן השני של להקת הרוק האוסטרלית טיים אימפלה.
האלבום יצא ב-5 באוקטובר 2012 באמצעות Modular Recording.
כמו אלבום הבכורה של הלהקה, "Lonerism" נכתב, הוקלט, הופק ובוצע על ידי קווין פארקר.
האלבום שהוקלט בעיקר בפרת' שבאוסטרליה ובפריז שבצרפת מבוסס על הצליל הפסיכדלי של קודמו, ומכיל פחות גיטרה ויותר סינתיסייזר וסאמפלר.
פארקר ניסה לשלב את אהבתו למוזיקת פופ לתוך השירים שכתב באמצעות מנגינות קליטות.
נושא האלבום, בדידות, משתקף בעטיפת האלבום, המציגה תמונה של גני לוקסמבורג בפריז ומלפניהם גדר.
"Lenorism" זכה לרוב מוחלט של שבחים, ומבקרים מנו אותו בתוך אחד האלבומים הטובים ביותר של 2012. הוא הגיע למקום ה-4 במצעד המוזיקה האוסטרלי, למקום ה-14 במצעד הפזמונים הבריטי ולמקום ה-34 בארצות הברית.
הוא נמכר במעל ל-210,000 עותקים בארצות הברית והוא הוכתר כאלבום פלטינה באוסטרליה ואלבום כסף בבריטניה.
לאלבום יצאו שלושה סינגלים, כולל "Elephant" ו-"Feels Like We Only Go Backwards", אשר נכנסו למצעדי פזמונים במספר מדינות.
אלבום הבכורה של טיים אימפלה, "Innerspeaker", זכה לתשואות נרחבות ב-2010, וזכה בפרס J ובפרס רולינג סטון לאלבום השנה והיה מועמד ל-5 פרסים בפרס ה-ARIA.
זה הוביל לסיבוב ההופעות העולמי של טיים אימפלה, Innerspeaker, בין השנים 2010 ל-2011.
קווין פארקר התחיל לכתוב ולהקליט חומרים חדשים ל-Lonerism כמעט מיד לאחר ששחרר את "Innerspeaker".
בעוד "Innerspeaker" הוקלט באופן מסודר והוקלט בפרק זמן מסוים, "Lonerism" הוקלט במקומות שונים ברחבי העולם במהלך סיבוב ההופעות של הלהקה.
פארקר בחר את האמן האוסטרלי לייף פודחסקי כדי ליצור את עיצוב עטיפת האלבום, לאחר שעיצב את העטיפה ל-"Innerspeaker" ולסינגלים שלו.
התמונה נלקחה על ידי פארקר עם מצלמת דיאנה F בעריכת פודחסקי.
בתמונה מוצג שער חיצוני של גן לוקסמבורג שבפריז.
התמונה קשורה לנושא עליו מבוסס האלבום, בדידות, המבוטא בשער המפריד בין הצופה לבין האנשים שבגן.
כתם אדום בפינת התמונה נגרם למעשה בטעות, לאחר שפארקר ליפף באופן שגוי את סרט הצילום.
בבדיקה עמוקה יותר של המתרחש בתמונה, פארקר מסביר: "אני אוהב את הבעות הפנים של האנשים בתמונה הזאת.
זה סוג של תמונת מצב של החיים.
יש שם איזה בחור שנוגע בעצמו, אני חושב, נהנה קצת.
הוא מדבר עם איזו בחורה ומחזיק את היד על המפשעה שלו, ויש שוטר, ואתה יכול לראות עוד כל מיני דברים מטורפים כאלה אם אתה מסתכל ממש טוב.
וככל שאתה בוחן יותר טוב את הדברים האלה, כך אתה מבין שאתה רק מביט מהצד השני של הגדר."
השלט שעל השער, שכתוב בצרפתית, מתורגם ל"כלבים, אפילו ברצועה, לא מורשים להיכנס מעבר לנקודה זו".
ב-27 ביוני 2012, העלתה טיים אימפלה טריילר קצר עבור האלבום, בו מושמע קטע קצר מתוך השיר "Apocalypse Dreams", ומוצגים קטעי וידאו שונים מתוך סיבוב ההופעות האחרון של הלהקה, ובסוף הסרטון מוצגת הכותרת "Lonerism".
ב-9 ביולי 2012, השיר "Apocalypse Dreams" יצא להורדה בחינם.
כמו כן, התגלה כי הסינגל הראשון מהאלבום יצא בסוף יולי 2012 תחת הכותרת "Elephant".
ב-13 ביולי 2012 הופיעו פרטים על האלבום, כולל עטיפתו ורשימת שיריו.
תאריך השחרור של האלבום נקבע ל-5 באוקטובר 2012 באוסטרליה, וב-9 באוקטובר 2012 ברחבי העולם.
הסינגל הרשמי הראשון מ-"Lonerism", "Elephant", יצא ב-26 ביולי 2012. פארקר אמר כי "Elephant" הוא למעשה אחד השירים הוותיקים ביותר שלו, והוא פשוט היה בהמתנה כל הזמן.
"אני לא בטוח למה אף פעם לא הקלטנו את זה.
ניגנו את זה באחת מבדיקות הסאונד לילה אחד וכולם בלהקה היו כאילו 'אנחנו פשוט חייבים לשים את זה באלבום', וכך עשינו."
"Lenorism" זכה לשבחים רבים ממבקרי מוזיקה.
Metacritic, אשר ציונו ניתן מתוך 100 נקודות ומבוסס על ביקורות ממבקרים חשובים, העניק לאלבום ציון 88, המבוסס על 35 ביקורות.
האלבום קיבל ביקורות חיוביות גם מפיצ'פורק, NME, AllMusic ו-Spin.
בנוסף, האלבום מחזיק בדירוג 8.5 באתר שקלול הציונים הבריטי ?AnyDecentMusic.
מבקר המוזיקה והיוטיובר אנתוני פנטנו נתן לאלבום ציון של 8/10.
בארצות הברית, האלבום הגיע למקום 34 בבילבורד 200 ומכר 12,000 עותקים בשבוע הראשון ליציאתו.
בסך הכול, הוא מכר כ-21,000 עותקים עד כה בארצות הברית.
בנובמבר 2012, זכה "Lonerism" בפרס J עבור האלבום האוסטרלי של השנה.
גם "Innerspeaker" זכה בפרס זה בשנת 2010. טיים אימפלה היא הלהקה היחידה שזכתה בפרס J יותר מפעם אחת, והלהקה הראשונה שזכתה בפרס J עבור כל אלבום שאי פעם פרסמה.
הם המשיכו עם הישג זה בינואר 2012 כשזכו בפרס הרולינג סטון אוסטרליה לשנת 2012 שוב, לאחר שזכו בו גם בשנה הקודמת עם "Innerspeaker".
האלבום היה מועמד לאלבום האלטרנטיבי הטוב ביותר בטקס פרסי גראמי השנתי ה-56. האלבום הוכר כאחד מ-100 האלבומים הטובים ביותר של העשור עד כה על ידי פיצ'פורק באוגוסט 2014, ונמנה במספר 7 ברשימה.
"Lonely Together" (בעברית: "בודדים ביחד") הוא סינגל שהוקלט על ידי הדיג'יי השוודי אביצ'י, ביחד עם הזמרת-יוצרת הבריטית ריטה אורה, מתוך המיני-אלבום הרביעי שלו, .
השיר יצא לאור ב-11 באוגוסט 2017, כסינגל השני והאחרון מתוך המיני-אלבום.
"Lonely Together" היה הסינגל האחרון שהוציא אביצ'י לפני מותו באפריל 2018.
השיר הגיע למקום הראשון במצעד שבסקוטלנד, השלישי במצעד שבהונגריה, והרביעי במצעד הסינגלים הבריטי.
השיר נכתב על ידי בני בלנקו, אלי טמפוסי, אביצ'י, בריאן לי, קשמיר קאט ואנדרו וואט והופק על ידי קארל פאלק, בלנקו, וואט, קשמיר קאט ואביצ'י.
השיר הוא שיר בסגנון הפרוגרסיב האוס, בדומה לשירים נוספים של אביצ'י.
אורה ביצעה את "Lonely Together" בפסטיבל קונינגסדג 538 בהולנד, שבוע לאחר מותו של אביצ'י וקיימה עבורו דקת דומייה.
בנוסף לכך, נכלל השיר באלבומה השני של אורה Phoenix, כרצועה הרביעית.
הווידאו קליפ המלא שיצא עבור השיר הועלה ליוטיוב ב-18 בספטמבר 2017. הקליפ זכה בפרס הווידאו-קליפים של MTV בקטגוריית - "קליפ הדאנס-אלקטרוני הטוב ביותר".
בתחילת הקליפ ניתן את ריטה נשענת על קיר ושרה את השיר.
לאורכו של הקליפ, ניתן לראות זוג מקיים פעולות שונות במהלך השגרה היומיומית שלו.
נכון לפברואר 2021, מונה הצפיות של הקליפ עומד על למעלה מ-165 מיליון צפיות.
מקוםתאריםמכירותאיטליה (FIMI)פלטינה50,000ארצות הברית (RIAA)זהב500,000בלגיה (BEA)זהב15,000בריטניה (BPI)פלטינה600,000גרמניה (BVMI)זהב200,000דנמרק (IFPI Denmark)פלטינה90,000ספרד (PROMUSICAE)זהב20,000פורטוגל (AFP)זהב10,000צרפת (SNEP)פלטינה200,000קנדה (Music Canada)פלטינה80,000 מכירות + הזרמת מדיה בלבד
מדינהתאריך יציאהפורמטגרסהחברת תקליטיםמקורעולם11 באוגוסט 2017הורדה דיגיטליתרגילהPRMD • אינטרסקופ27 באוקטובר 2017אקוסטיתארצות הברית31 באוקטובר 2017רדיו להיטיםרגילהאינטרסקופעולם17 בנובמבר 2017הורדה דיגיטליתרמיקסיםPRMD • אינטרסקופאיטליה15 בדצמבר 2017רדיו להיטיםרגילהיוניברסל
Look Away (בעברית: מסתכלים רחוק) הוא שיר באנגלית שנכתב, הולחן ובוצע על ידי דארוד וסבסטיאן ריימן.
השיר ייצג את פינלנד באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הפינית - UMK 2019.
"Long Live" (בעברית: "יְחִי" (לפי משמעות); "חַיִּים אֲרֻכִּים" (מילולית)) הוא שיר שהוקלט על ידי הזמרת-יוצרת האמריקאית טיילור סוויפט, בשיתוף עם פאולה פרננדז, מתוך אלבום ההופעה הראשון של סוויפט, Speak Now World Tour – Live.
השיר יצא לאור ב-1 במרץ 2012, על ידי חברת התקליטים ביג משין רקורדס, כסינגל השיווקי מתוך האלבום.
השיר הגיע למקום ה-85 במצעד הבילבורד הוט 100, והחמישי במצעד שבברזיל.
השיר נכתב על ידי טיילור סוויפט ופאולה פרננדז, והופק על ידה ועל ידי נייתן צ'פמן.
השיר הוא מעין בלדה בסגנון הקאנטרי-רוק.
במהלך אחד ממופעיה ביצעה סוויפט את השיר בשילוב עם השיר "New Year's Day".
הוא לא יצא במקור כסינגל, אך לאור ההופעה הוחלט להוציא אותו כסינגל שיווקי בברזיל בלבד.
נכון לינואר 2022 צברה הופעתן של סוויפט ופרננדז עם השיר למעלה מ-15 מיליון צפיות.
כלפי השיר הופנו ביקורות חיוביות, תוך שברולינג סטון הוא דורג במקום ה-6 ברשימת "כל 206 השירים של טיילור סוויפט, לפי דירוג".
"" (בעברית: "יְחִי" ו"חַיִּים אֲרֻכִּים (גרסתה של טיילור)") היא הקלטה חוזרת של "Long Live".
Look at Us (בעברית: הביטו בנו) הוא אלבום הבכורה של הצמד סוני ושר.
האלבום יצא לאור ב-2 באוגוסט 1965, על ידי חברת התקליטים אטקו רקורדס.
ב-AllMusic זכה האלבום לדירוג של שלושה כוכבי זהב.
Long Live the Angels (בעברית: יחי המלאכים) הוא אלבום האולפן השני של הזמרת-היוצרת הבריטית אמילי סאנדיי.
האלבום יצא לאור ב-11 בנובמבר 2016, על ידי חברת התקליטים וירג'ין רקורדס.
עם יציאתו נכנס האלבום אל המקום ה-1 במצעד האלבומים שבסקוטלנד.
"Hurts" - יצא לאור ב-16 בספטמבר 2016, כסינגל הראשון והפותח מתוך האלבום.
"Breathing Underwater" - יצא לאור ב-28 באוקטובר 2016, כסינגל השני מתוך האלבום.
"Highs & Lows" - יצא לאור ב-17 במרץ 2017, כסינגל השלישי מתוך האלבום.
כדי לקדם את האלבום, יצאה סאנדיי ב-16 במרץ 2016, לסיבוב ההופעות השני שלה, "Long Live the Angels Tour", אשר הסתיים ב-27 באוקטובר 2016.
Looking for America (בעברית: מחפשת את אמריקה) הוא סינגל שיווקי שהוקלט על ידי הזמרת-יוצרת האמריקאית לנה דל ריי.
השיר נכתב בעקבות פיגוע הירי בדייטון ופיגוע הירי באל פאסו, שהתקיימו קודם לכן.
השיר הגיע למקום השישי במצעד השירים האלטרנטיביים הדיגיטליים.
השיר נכתב והופק על ידי לנה דל ריי וג'ק אנטונוף.
בפיצ'פורק הושווה השיר לשיר "Coachella – Woodstock in My Mind", של דל ריי אשר יצא בשנת 2017. מטעם לוס אנג'לס טיימס קיבל השיר ביקורת חיובית.
מדינהתאריך יציאהפורמטחברת תקליטיםעולם5 באוגוסט 2019הזרמת מוזיקהעצמאי9 באוגוסט 2019הורדה דיגיטליתפולידור • אינטרסקופ
Look at Her Now (בעברית: תראו אותה עכשיו) הוא סינגל, שהוקלט על ידי הזמרת האמריקאית סלינה גומז.
השיר יצא לאור ב-24 באוקטובר 2019, כסינגל השני מתוך אלבומה השלישי Rare, על ידי חברת התקליטים אינטרסקופ רקורדס.
השיר הגיע למקום ה-26 במצעד הסינגלים הבריטי, וה-27 במצעד הבילבורד הוט 100.
השיר נכתב על ידי סלינה גומז, ג'סטין טרנטר, ג'וליה מייקלס ואיאן קירקפטריק והופק על ידי קירקפטריק, השיר בסגנון מוזיקת הסינת'פופ, בסמוך לצאתו כסינגל עלה השיר לרשת הזרמת המדיה ספוטיפיי.
הווידאו קליפ המלא שיצא עבור השיר, הועלה לערוץ היוטיוב של סלינה גומז ב-24 באוקטובר 2019, בקליפ ניתן לראות את גומז משוכפלת, רוקדת ועושה שכיבות סמיכה.
נכון ליולי 2021, מונה הצפיות של הקליפ עומד על כ-200 מיליון צפיות.
Long Live Love (בעברית: תחי האהבה) היה השיר שייצג את הממלכה המאוחדת בתחרות האירוויזיון של שנת 1974. התחרות נערכה בברייטון, אנגליה, וביצעה את השיר באנגלית הזמרת אוליביה ניוטון-ג'ון.
כותבי השיר, ואלרי אוון והרולד ספירו, עבדו יחד עבור הוצאת Belwin Mills Publishing מאז 1970. הם חיברו שירים עבור אמנים אחדים, בהם ניוטון ג'ון, שהקליטה את השיר "Don't Move Away" כדואט עם קליף ריצ'רד.
השיר הופיע בצד ב' של הלהיט של ריצ'רד "Sunny Honey Girl" משנת 1971.
"Long Live Love" היה השיר השלישי שאוון וספירו הציעו לתחרות הקדם אירוויזיון הבריטית.
ב-1970 הגיע השיר שלהם "Can I Believe" למקום הרביעי, וב-1971 הגיע השיר "In My World of Beautiful Things" למקום השישי והאחרון.
ניוטון-ג'ון הציגה את ששת השירים המועמדים בתוכנית "Clunk Click" של ג'ימי סאוויל, ששודרה ב-23 בפברואר 1974. עם סיכום תוצאות ההצבעה לתחרות "שיר למען אירופה" השיר "Long Live Love" ניצח בבירור עם 27,387, כשהשיר במקום השני "Angel Eyes", שהיה השיר המועדף על ניוטון-ג'ון, קיבל 18,018.
השיר בוצע שני בסדר השירים של התחרות, אחרי השיר "Keep me warm" בביצוע קריטה הולמסטרום מפינלנד, ולפני "Canta y sé feliz" בביצוע פרט נציג ספרד.
המנצח על התזמורת היה ניק אינגמן, וניוטון-ג'ון לוותה בלהקה של חמש נשים, שכללה את ה-Ladybirds, השלישייה שליוותה את סנדי שו בשיר "Puppet on a String", זוכה תחרות האירוויזיון בשנת 1967.
עם סיום ההצבעה קיבל השיר "Long Live Love" סך של 14 נקודות.
הוא דורג במקום הרביעי יחד עם השירים "Bye Bye I Love You" של איירין שיר נציגת לוקסמבורג, ועם "Celui qui reste et celui qui s'en va" בביצוע רומואלד נציג מונקו.
ניוטון ג'ון הקליטה את כל השירים שביצעה לתחרות בחירת השיר לאירוויזיון 1974. הם נכללים באלבום "Long Live Love" שיצא בדצמבר אותה שנה.
בבריטניה הגיע "Long Live Love" למקום ה-11 במצעד, ובאירלנד הגיע למקום התשיעי.
השיר הגיע למקום ה-11 גם באוסטרליה.
בציפייה להצלחה של השיר בעקבות ההופעה באירוויזיון יצא הסינגל ברחבי אירופה.
הוא זכה להצלחה רבה בנורווגיה, שם שהה שלושה שבועות במקום השלישי, אחרי השיר הזוכה באירוויזיון "Waterloo" של להקת אבבא, והשירים "Devil Gate Drive" של סוזי קוואטרו, ואחריו "Seasons in the Sun" של טרי ג'קס.
ניוטון-ג'ון הקליטה גרסה גרמנית של השיר.
גרסאות כיסוי של "Long Live Love" הוקלטו בנורווגית ("Det Er Et Sted") ובפינית ("Kun Rakastaa").
נציגי הממלכה המאוחדת באירוויזיון 1975 היו הצלליות עם השיר "Let Me Be the One".
מצעד (1974) מיקום שיא מצעד המוזיקה האוסטרלי11 אירלנד Top Singles Chart9 מצעד הסינגלים הבריטי11
Looking Back (בעברית: מסתכלים אחורה) הוא שיר באנגלית, שנכתב והולחן על ידי ג'ונאס אנגריה, ויטני פיליפס, קונור מקדונו, ריילי מקדונו, טובי מקדונו, ובוצע על ידי אקסל קנקאנרנטה.
ב-7 במרץ 2020 השיר זכה בתוכנית "UMK 2020" שמהווה את קדם האירוויזיון הפיני, ונבחר לייצג את המדינה באירוויזיון 2020 ברוטרדם, הולנד.
'Long Train Runnin הוא סינגל, שבוצע על ידי להקת האחים דובי ונכתב על ידי חבר הלהקה טום ג'ונסטון.
השיר יצא לאור בשנת 1973.
השיר נוגן תחילה בהופעות של הלהקה אך הוקלט רק שלוש שנים לאחר מכן.
השיר נכלל באלבום The Captain and Me והגיע למקום השמיני במצעד בילבורד הוט 100.
בשנת 1982 ביצעה להקת Traks חידוש לשיר, ובשנת 1991 חודש השיר על ידי הרכב הפופ בננהרמה.
גרסת רמיקס בביצוע הדובי ברדרז יצאה בשנת 1993. היא דורגה במצעדים במספר מדינות.
במצעד הסינגלים הבריטי הגיעה הגרסה למקום השביעי, השיר היחיד שלהם שהגיע לעשרת הגדולים במצעד זה.
"Look What I Found" (בעברית: "תראה מה מצאתי") הוא שיר שהוקלט על ידי הזמרת-יוצרת האמריקאית ליידי גאגא, מתוך הפסקול הראשון שלה, A Star Is Born.
עם יציאתו נכנס השיר אל המקום התשיעי במצעד השירים שבסלובקיה.
השיר נכתב על ידי ליידי גאגא, מארק נילן ג'וניור, ניק מונסון, די ג'יי וייט שאדו, לוקאס נלסון ואהרון רייטייר והופק על ידי גאגא, נילן ג'וניור, מונסון ודי ג'יי וייט שאדו, תוך שהוא הוקלט באולפני וודרו וילסון שבלוס אנג'לס, קליפורניה ובדה וילאג' ווסט שבלוס אנג'לס, קליפורניה גם כן.
בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-95 מיליון השמעות.
הווידאו קליפ שיצא עבור השיר פורסם בערוץ ה-Vevo של ליידי גאגא ב-8 באוקטובר 2018. בתחילת הקליפ, ניתן לראות את גאגא ואת בראדלי קופר יושבים במסעדה.
לאורכו של הקליפ, ניתן לראות קטעים הלקוחים מתוך הסרט "כוכב נולד", בו הוא נכלל.
נכון לאפריל 2020, מונה הצפיות של הקליפ עומד על למעלה מ-60 מיליון צפיות.
Long Way Up היא סדרת טלוויזיה תיעודית המתעדת מסע אופנועים שנערך בשנת 2019 על ידי יואן מקגרגור וצ'רלי בורמן, מפטגוניה בארגנטינה דרך דרום אמריקה והרי האנדים לצפון אמריקה ועד קליפורניה שבארצות הברית.
זו סדרת המשך לסדרה התיעודית "Long Way Down" משנת 2007, כשהזוג רכב דרומה מג'ון או גרוטס בסקוטלנד דרך שמונה עשרה מדינות באירופה ואפריקה עד לקייפטאון שבדרום אפריקה.
ב-3 באוגוסט 2020 הוכרז שהסדרה תעלה בבכורה ב-18 בספטמבר 2020 בשרתי .
המסע התחיל בספטמבר 2019 והסתיים ב-14 בדצמבר אותה שנה.
הם לוו על ידי אותם חברי צוות מפתח שצילם את התוכניות "Long Way Round" ו-"Long Way Down", כולל במאי הצילום ג'ימי סימאק וקלודיו פון פלנטה, והמפיקים רוס מלקין ודייוויד אלכסניאן.
הם רכבו על אופנועים חשמליים של הארלי דוידסון לייב-וייר המיוצרים על ידי הארלי דוידסון שהוסבו לאופני הרפתקאות.
בפברואר 2020 יואן מקגרגור אישר בתוכנית "הלילה עם ג'ימי פאלון" שצוות התמיכה שלו הכיל שתי משאיות גיבוי מדגם ריביאן R1T.
Long Way Round היא סדרת טלוויזיה בריטית, ערכת DVD וספר המתעד מסע בן שערכו יואן מקגרגור וצ'רלי בורמן מלונדון לניו יורק על אופנועים.
הם נסעו מזרחה דרך אירופה ואסיה, טסו לאלסקה והמשיכו בדרך לניו יורק.
הסדרה שודרה ברשת Sky 1 בתאריכים 18 באוקטובר 2004 - 1 בפברואר 2005 ושודרה שוב בערוץ BBC Two בשנת 2008.
מ-14 באפריל 2004 עד 29 ביולי 2004, יואן מקגרגור, צ'רלי בורמן, צלם רכיבת האופנועים קלאודיו פון פלאנטה, יחד עם הבמאי / המפיק דייוויד אלכסניאן ורוס מלקין, נסעו מלונדון לעיר ניו יורק דרך מערב ומרכז אירופה, אוקראינה, מערב רוסיה, קזחסטן, מונגוליה, סיביר וקנדה, מרחק מצטבר של .
הקטעים היחידים שלא בוצעו על ידי האופנוע היו במעבר מנהרת התעלה, , ברכבת בסיביר כדי לעקוף את פער זילוב, כמה מעברי נחל וקטע בלתי עביר קצר במזרח רוסיה באורך שנעשה במשאית, ו- של טיסה ממגאדן במזרח רוסיה לאנקורג', אלסקה בארצות הברית.
הרוכבים לקחו אופנועי BMW דרך נהרות עמוקים, רבים מהם ללא גשרים מתפקדים, בזמן שנסעו בדרך העצמות למגדן.
בתקופת הרכיבה הפשרת הקרח הייתה בעיצומה והנהרות היו במלוא זרימתם ובסופו של דבר היה צריך להעלות את האופנועים על משאיות חולפות כדי להעבירן על פני כמה מהנהרות העמוקים ביותר.
המסע עבר בשתים עשרה מדינות, החל בבריטניה, ואז דרך צרפת, בלגיה, גרמניה, צ'כיה, סלובקיה, אוקראינה, רוסיה, קזחסטן, מונגוליה, קנדה וארצות הברית והסתיים בעיר ניו יורק.
הצוות שהה בעיקר בבתי מלון באירופה, בצפון אמריקה ובאזורים המאוכלסים יותר של רוסיה, אך לעיתים קרובות נאלץ לחנות בקזחסטן ובמונגוליה.
הם ביקרו באתרים וציוני דרך שונים בדרך, כולל כנסיית העצמות בצ'כיה, אנדרטת מסכת הצער (שתוארה "מסכת האבל" בתוכנית) במגדן והר ראשמור בארצות הברית.
הם הגיעו לניו יורק על פי לוח הזמנים, ונסעו לעיר בליווי אופנוענים, כולל אביו של יואן, ג'ים מקגרגור.
יואן מקגרגור רוסס בדלק בעיניו (שתוקנו בלייזר) בתחנות התדלוק בשתי הזדמנויות, אחת מהן הצריכה נסיעה לאופטומטריסט באוקראינה.
במקרה הראשון, בורמן ניסה לעצור משאבת בנזין באמצעות ידית אצבעו על הזרבובית, רק כדי לשלוח סילון דלק ישירות אל פניו של מקגרגור; בשנייה נשפך בנזין ממכל האופנוע של מקגרגור עצמו תוך כדי מילוי.
מצחו של מקגרגור התנפח קשות בשל עקיצת יתוש בקזחסטן, שדרשה טיפול.
מקגרגור הראה גם את עורפו שננשך קשות וגילה כי איבר מינו התנפח וכאב במהלך הנסיעה, שוב עקב עקיצות יתושים.
רוס מלקין וואסילי הרופא נסעו איתם בשטח במונגוליה, אך נחלצו עם פציעות קלות.
בורמן מתח קשה את כתפו השמאלית בסיביר, ולא היה מסוגל לנסוע במשך מספר ימים (בעיקר בזמן שנסעו על משאיות מקומיות או עם צוות התמיכה שלהם).
מקגרגור הוכה על ידי נהג צעיר מחוץ לקלגרי והיה בר מזל שחבריו שלו לקחו על עצמם את מה שהיה יכול להיות אירוע חמור מאוד.
למחרת נתקל בורמן בנהג שהתהפך במהירות איטית אך מבלי לגרום לפציעה או נזק גדול.
לצלם קלאודיו פון פלנטה נגנב אוהלו וחפציו האישיים כשאלה היו ללא השגחה בסיביר.
לבורמן נגנב גם הארנק שלו מהג'ינס בכמה מעיינות חמים טבעיים בקנדה, והפסיד 500 דולר ו-400 אירו יחד עם כרטיסי האשראי שלו.
מקגרגור, בורמן וצוות התכנית יצאו למסע שני המכונה Long Way Down, שנסעו מג'ון או גרוטס בצפון סקוטלנד לקייפטאון, דרום אפריקה בשנת 2007. הנסיעה נועדה להעלות את המודעות לפרויקטים של יוניס"ף שהיה חלק חשוב במסע.
בורמן התחרה בראלי דקר 2006, שצולם ושודר במדינות שונות.
בורמן ביצע גם טיולים מאירלנד לסידני ומסידני לטוקיו.
מקגרגור ובורמן קיבלו השראה מספרו של רוכב האופנוע טד סיימון מסעות צדק ונפגשו עם סיימון במונגוליה.
Long Way Down היא סדרת טלוויזיה, ספר ו-DVD המתעד מסע אופנועים שנערך בשנת 2007 על ידי יואן מקגרגור וצ'רלי בורמן, מג'ון או גרוטס בסקוטלנד דרך שמונה עשרה מדינות באירופה ובאפריקה ועד קייפטאון בדרום אפריקה.
זהו המשך ל-Long Way Round משנת 2004, כאשר הצמד נסע מזרחה מלונדון לניו יורק דרך אירואסיה וצפון אמריקה.
המסע התחיל ב-12 במאי והושלם ב-4 באוגוסט 2007. הם לוו על ידי אותם חברי צוות מהתכנית Long Way Round, בהם הצלם ומנהל הצילום קלאודיו פון פלנטה והצלם ג'ימי סימאק (שפיקח גם על פיקוח מוזיקלי והפקת פסקול), והמפיקים ראס מלקין ודייוויד אלכסניאן.
הם גם החליטו לנסוע עם החובש דאי ג'ונס, הצלם וקצין הביטחון ג'ים פוסטר ומדריכים מקומיים ומתורגמנים.
כמו בנסיעה הקודמת שלהם, ובמרוץ של בורמן לראלי דקר, חברת Big Earth של ראס מלקין הפיקה את הסדרה.
סדרת הטלוויזיה שודרה ברשת BBC Two ב-28 באוקטובר 2007, עם סרטונים שהוצגו גם ברשת.
הצוות נסע משפרדס בוש, לונדון לג'ון או גרוטס בקצה הצפוני של סקוטלנד כדי להתחיל את המסע.
ההתחלה כמעט התעכבה לאחר שבורמן, עוכב על ידי גורם בשדה התעופה גטוויק, העיר הערה בנוגע לפצצות ועוכב לחקירה.
לאחר ששוחרר ללא אישום, הוא נסע בטיסה מאוחרת יותר לאינוורנס והנסיעה החלה כמתוכנן.
לקבוצה לקח ארבעה ימים לרכוב מג'ון או גרוטס בחזרה ללונדון, דרך בית משפחת מקגרגור בקריף ומסלול המרוצים סילברסטון, שם חנו באמצע המעגל.
הם לקחו את מנהרת התעלה לצרפת ורכבו דרומה לאיטליה.
המסע האירופי הסתיים בסיציליה, שם תפסו מעבורת לתוניסיה.
בתוניסיה ביקרו מקגרגור ובורמן על סט "מלחמת הכוכבים" ואז נסעו ללוב.
עם זאת, המפיק האמריקני דייוויד אלכסניאן והצלם ג'ימי סימאק לא הצליחו להשיג את אשרות הכניסה הדרושות ונאלצו לטוס מתוניסיה למצרים.
לאחר ביקור בפירמידות הם עלו על מעבורת לסודאן, המשיכו לאתיופיה ואז לקניה, שם חצו את קו המשווה.
מקניה הם רכבו לאוגנדה ואז לרואנדה, שם פגשו בקהל אצל הנשיא פול קגאמה.
הם נסעו משם לטנזניה, ואז למלאווי, אליהם הצטרפה אשתו של יואן מקגרגור, איב.
השלב האחרון עבר דרך זמביה, נמיביה, בוצואנה ודרום אפריקה.
המסע הסתיים בכף אגולס, הנקודה הדרומית ביותר ביבשת, ממנה הגיעו לקייפטאון.
במהלך הטיול הצמד ביקר בשלושה מתקנים של UNICEF לקידום העבודה שביצע הארגון.
באתיופיה הם ביקרו בפרויקט מודעות למוקשים ופגשו ילדים שנפגעו ממוקשים.
באוגנדה הם פגשו חיילים-ילדים לשעבר של צבא ההתנגדות של האל וראו את העבודה שנעשית לשיקומם.
במלאווי הם ביקרו במרכזי טיפול בילדים יתומים חולי איידס.
מקגרגור וגם בורמן ביקרו בעבר במרכזים כאלה באפריקה.
בעמודים האחרונים של הספר Long Way Down יש אזכור של "Long Way To Go" אך זו לא נבחרה לכותרת המיועדת של הסדרה השלישית, אלא הייתה התייחסות לתמיכה המתמשכת בפעולות UNICEF.
בתוספות ה-DVD, בעת הכנת האופנועים, מתייחס יואן מקגרגור לטיול עתידי אפשרי בדרום אמריקה, הנקרא Long Way Up.
בלייט שואו עם דייוויד לטרמן (ב-17 בפברואר 2010) אמר מקגרגור כי הוא לא מתכנן טיול נוסף מכיוון שהוא מתקשה להתרחק ממשפחתו במשך תקופה כה ארוכה, אך הוא גם הזכיר שהוא רוצה לעשות טיול מדרום לצפון אמריקה.
ביוני 2015 ציין מקגרגור שהטיול בדרום אמריקה הארוך שנדון עדיין בשלבי תכנון, אך הוא ציפה כי תחילה יערוך מסע דרך חצי האי באחה קליפורניה.
במרץ 2017 במהלך AMA של Reddit אמר יואן כי "אין תוכניות כרגע" להפיק סדרה שלישית של הסדרה.
ב-6 באוגוסט 2018 צייץ בורמן הצצה לנסיעה מטיירה דל פואגו לאלסקה, שתצא לפועל "אם הכל ילך כשורה".
ביוני 2019 דווח כי בורמן אישר שצילומי הסדרה השלישית יחלו "בעוד כמה חודשים".
ב-27 במאי 2020 הוכרז שהסדרה Long Way Up תעלה לראשונה ב-Apple TV +.
"Long Story Short" (בעברית: "בקיצור") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore.
עם יציאתו, "Long Story Short" זכה לביקורות חיוביות מטעם מבקרי המוזיקה, תוך שב-Nylon סקרו אותו לעומק.
גם במצעדי הפזמונים זכה להצלחה רבה, כאשר דורג במקום ה-68 במצעד הבילבורד הוט 100, תוך שדורג במקום ה-14 במצעד שירי הרוק & האלטרנטיביים, ובמקום ה-14 במצעד השירים האלטרנטיביים.
במהלכו סוויפט מסכמת את הרגעים הגרועים בחייה בשיר ומציינת את גאולתה האישית.
מעבר לכך, פורסם כי השיר הוקלט במהלך שנת 2020, בעת שמגפת הקורונה פקדה את העולם.
הוא הוקלט ביחד עם שאר שירי Evermore.
Evermore הוא אלבום רוק אלטרנטיבי, צ'מבר רוק, ופולק-פופ, המכיל בתוכו מוזיקה מינימליסטית, אינדי פולק וצ'מבר פופ; עם זאת, הוא מכיל גם מוזיקה ניסיונית.
בנוסף לכך, נעשה במסגרתו שימוש בפינגר סטייל, גיטרות חשמליות, גיטרות אקוסטיות, פסנתרים, סינתיסייזרים, מנדולינות, מכונת תופים, כלי מיתר, מלוטרונים, חלילים, קרני יער וצ'לואים.
ברצועות כמו "Gold Rush" ו-"Long Story Short", המפעם הוא מפעם פופ, עם שימוש בהוק.
כלפי השיר הופנו ביקורות חיוביות, תוך שהוא דורג במקום ה-45 ברשימת "167 השירים הטובים ביותר של טיילור סוויפט, לפי דירוג" שפורסמה על ידי BuzzFeed.
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג137BuzzFeed167 השירים הטובים ביותר של טיילור סוויפט, לפי דירוג45Vulture179 השירים הטובים ביותר של טיילור סוויפט, לפי דירוג60
Look Alive הוא סינגל של הראפר האמריקאי בלוקבוי JB , בהשתתפות הראפר הקנדי דרייק.
השיר יצא לאור ב-9 בפברואר 2018, כסינגל הראשון מתוך המיקסטייפ השביעי של בלוקבוי JB, Simi, על ידי חברות התקליטים OVO סאונד והאחים וורנר.
השיר הופק על ידי טיי קית'.
הוא הגיע היישר אל המקום השישי ומאוחר יותר הגיע בשיאו למקום החמישי במצעד הבילבורד הוט 100, והפך לשיר הראשון של בלוקבוי JB בעשירייה הפותחת, וכן ה-23 של דרייק.
הווידאו קליפ לשיר פורסם ב-8 בפברואר 2018. הוא מציג את בלוקבוי JB, דרייק, טיי קית', הראפרים מאניבאג יו וקוואנדו רונדו, הכדורסלן זאק רנדולף, והצוות שלהם במקומות שונים בממפיס.
הקליפ זכה למעל ל-300 מיליון צפיות ביוטיוב.
ב-4 במרץ 2018 פרסם הראפר האמריקאי ג'וינר לוקאס רמיקס לשיר ב-SoundCloud וביוטיוב.
ב-29 באפריל 2018, הראפר הישראלי טדי נגוסה פרסם ביוטיוב רמיקס משלו לשיר.
Long Ago and Far Away (בעברית: "מזמן ורחוק") הוא האלבום השישי של הזמר האמריקאי טוני בנט.
את האלבום הוציאה חברת התקליטים קולומביה רקורדס לאור, בשנת 1958, לאחר שהוקלט בחודש אפריל אותה השנה.
Lonely Tears in Chinatown הוא הסינגל השמיני של הצמד הגרמני מודרן טוקינג, שיצא כחלק מאלבום האולפן הרביעי שלו, In the Middle of Nowhere.
השיר יצא לאור בשנת 1987 כסינגל רשמי מתוך האלבום בספרד בלבד.
הוא זכה להצלחה במצעד הסינגלים הספרדי והגיע למקום התשיעי בשיאו.
אזורתאריך יציאהפורמטחברת תקליטיםמקורספרד1987תקליט 7 אינץ' • תקליט 12 אינץ'הנסה
"Looking for Me" הוא סינגל של המפיק הבריטי, פול וולפורד , והמפיק האמריקאי, דיפלו, בשיתוף הזמרת האמריקאית, קארין לומקס, שיצא, על ידי חברת התקליטים Higher Ground, ב-24 ביוני 2020.
נכון למרץ 2022, השיר הושמע למעלה מ-135 מיליון פעמים בספוטיפיי.
לפני שהשיר הגיע, קארין לומקס שלחה הודעה לדיפלו באינסטגרם, בתקווה לשתף איתו פעולה.
בינואר 2020, פול וולפורד חשף שהוא עובד על שיר עם דיפלו.
הווידאו קליפ של הסינגל יצא בערוץ היוטיוב של דיפלו ב-31 ביולי 2020. נכון למרץ 2022, הווידאו קליפ צבר למעלה מ-30 מיליון צפיות.
Long Lost הוא המיני-אלבום השלישי של הזמרת הישראלית עדי אולמנסקי.
את האלבום הוציאה לאור ב-20 בינואר 2019 חברת התקליטים Digistage.
הוא יצא רק בפלטפורמות הסטרימינג השונים, כמו ספוטיפיי ואפל מיוזיק, ולא בתקליטור כמו שאר יצירותיה.
לופ הירו הוא משחק תפקידים אינסופי שפותח על ידי האולפן הרוסי Four Quarters ופורסם על ידי Devolver Digital.
המשחק מתרחש בעולם שנוצר באופן אקראי כל משחק מחדש, בו השחקן משנה את העולם על ידי הנחת קלפים במקום שליטה ישירה בדמות.
המשחק שוחרר עבור Microsoft Windows, MacOS ו-לינוקס ב-4 במרץ 2021. גרסת נינטנדו סוויץ פורסמה ב-9 בדצמבר 2021.
המשחק מתחיל אחרי סוף העולם, דיאלוג המבוא מסביר שליץ' מרושע מחק את המציאות ואת כל הדברים שבה.
הגיבור מתעורר במחנה קטן ליד שביל ויוצא לנסות ולבנות מחדש את העולם.
בשביל הוא נתקל או בניצולים אחרים שמסייעים לו בניסיונותו לשחזר את העולם או בניצולים מיואשים שחושבים שהניסיון לשחזר את העולם אבוד מראש, ותוקפים אותו בניסיון לשרוד.
למרות זאת, כשהגיבור מביס את הליץ' ועוזריו, הוא מגלה שסוף העולם תוכנן על ידי אלוהים בעצמו, אומגה.
אומגה מסביר שהגלגול הקודם שלו, אלפא, יצר את היקום וגם את האנושות, והתחבב עליהם במיוחד.
מתוך גחמה, החליט אלפא לרדת לאחד העולמות כדי להופיע באופן אישי בפני בני אדם.
ואז, לתדהמתו, האדם הפרימיטיבי שפגש, הרגיש מאוים, ותקף אותו בחנית בניסיון להגן על משפחתו.
מסוקרן מהתרסת האנושות נגדו, אלפא הרשה לעצמו להיהרג על ידי האדם, ונולד מחדש כאומגה, נחוש כעת להשמיד את היקום כדי לחוות מחדש את תחושת המוות.
הגיבור נלחם ומצליח להביס את אומגה, ומתגלה שאחת מחברותיו למחנה, יוטה, הייתה למעשה אלת ההסתברות שסייעה לו בסתר כל הזמן הזה.
מובס, אומגה מברך את הגיבור ומסביר שייקח לו אלף שנים להתגלגל בחזרה לאלפא כדי ליצור יקום חדש.
הגיבור מבטיח להמשיך ולבנות מחדש את עולמו בהיעדרו של אלפא כך שצאצאיו יהיו מוכנים בשבילו כשהגלגול של אלפא יחזור.
לאחר מכן יוטה אומרת לגיבור שהוא יכול לפרוש לכפר שלו כדי לנסות לבנות את העולם מחדש, או שהוא יכול לנסוע לעולמות חלופיים שבהם הוא נכשל, כדי שיוכל להציל אותם מאומגה.
כל הרפתקה מתחילה בכך שהגיבור הולך בשביל שנוצר בצורה אקראית ומסביב הכל ריק.
סליים מתעוררים מדי פעם לאורך השביל, כאשר נתקלים בהם, הגיבור נלחם והורג אותם.
כשהגיבור הורג אויבים, השחקן מקבל קלפי נוף.
קלפי נוף מאפשרים לשחקן להציב מאפייני שטח שונים מסביב לנתיב של הגיבור, כגון הרים, כרי דשא, יערות ומבנים.
כל תכונת שטח מביאה להשפעה שונה כגון החזרת חלק מהחיים לשחקן בסוף כל יום, הגדלת מהירות התנועה של השחקן או זימון אויבים מעת לעת.
הצבת מאפייני שטח זה ליד זה יכולה גם לשנות את השפעתם.
לדוגמה, אם ממקמים מספיק הרים יחד, הם משתלבים יחד להר גדול, ומגדילים לשחקן את החיים, אבל הם גם כורמים להופעת סוג אויב חדש שיילחם בגיבור.
בנוסף לקלפי נוף, הריגת אויבים יכולה גם להשיג משאבים וציוד חדש לגיבור.
השחקן יכול ללבוש פריטים שונים כדי להגביר את ההתקפה, ההגנה, התחדשות החיים ותכונות אחרות של הגיבור.
משאבים נשמרים במלאי של השחקן לשימוש מאוחר יותר, מחוץ לשביל.
בסיום כל סיבוב סביב השביל, ניתנת לשחקן האפשרות לסגת מהשביל חזרה למחנה.
במחנה, השחקן יכול להשתמש במשאבים שהוא השיג בשביל לבנות מבנים חדשים במחנה שלו, כמו מטבח או נפחיה.
רוב המשחק מתרחש בנתיב אחד שנוצר באקראי, השחקן פועל לשדרוג הציוד שלו ומציב באופן אסטרטגי מאפייני שטח במאמץ לשרוד אויבים שנהיים קשים יותר ויותר.
כשהגיבור מניח קלפי נוף על השביל, מד הבוס עולה ועולה עד לקצה ואז הבוס מופיע בנקודת היציאה של השביל.
אם השחקן מביס את הבוס בהצלחה, הסיפור מתקדם.
אם השחקן מובס בזמן שנלחם באויבים, הוא מאבד 70% מהמשאבים שלו ונאלץ לסגת לבסיס שלו כדי להתחיל מחדש.
לופ הירו התבסס בתחילה על רעיון שהיה לצוות Four Quarters בתחילת 2019 כאשר הם דנו במשחקי אפס שחקנים.
אחד מחברי הצוות בנה משחק עם גיבור שמשוטט בלופ בזמן שהשחקן בונה סביבו.
הם לא עשו הרבה עם הרעיון הזה עד לתחרות פיתוח משחקימחשב באוקטובר 2019, הנושא של התחרות היה "התחל עם כלום".
רעיון האב-טיפוס המקורי התאים לנושא, אם כי המשחק האחרון שהם יצרו עבור התחרות הקודמת לא זכה מכיוון שהוא לא היה מלוטש מספיק.
Four Quarters זיהו שיש להם רעיון למשחק טוב, הם הצליחו לפתח וללטש את המשחק, והצליחו לקבל עזרה מ-Devolver Digital לפרסום ותמיכה.
לאחר מכן, רוב הפיתוח שלהם התמקד באיזון תת-המערכות השונות במשחק.
לופ הירו זכה לביקורות חיוביות ממבקרים, וסיים עם ציון של 82 ב-Metacritic.
המבקרים שיבחו את האסתטיקה בסגנון שנות ה-80 של המשחק.
בן קוצ'רה מפוליגון שיבח את מערכת הלולאה החדשה.
איאן בודרו מ-PCGamesN שיבח את היכולת של מכניקת בניית הערימה שמאפשרת לשחקן לשנות כל הזמן את האסטרטגיה שלו.
איוון לאת'י, מ-PC Gamer, נהנה מהדברים השונים ששילובי קלפים יכולים ליצור, למרות שהוא חשב שבשלב מאוחר יותר במשחק מורגש מחסור בשילובים.
סם מסקוביץ' מ-Ars Technica נהנה מהלקיחה של המשחק על ז'אנר ה-idle, ומאיך שהשחקן נאלץ לקחת החלטות קשות ביחס ליכולות שלו.
המשחק היה מועמד ל"משחק העצמאי הטוב ביותר" בטקס פרסי המשחק 2021.
Looking Back, Moving Forward (בעברית: במבט לאחור, להתקדם קדימה) הוא אלבום האולפן השביעי של הזמרת-יוצרת הסקוטית מגי ריילי.
האלבום יצא לאור בשנת 2009, על ידי חברת התקליטים רד ברי רקורדס, שלוש שנים לאחר יציאת האלבום הקודם שלה.
אלבום זה הופץ בהוצאת חברת תקליטים שונה מזו הקודמת.
במסגרת האלבום, הקליטה ריילי את "Everytime We Touch" מחדש, לכבוד 17 שנים ליציאתו.
ב-7 בדצמבר 2011 הופצה מהדורה מחודשת של האלבום בפינלנד בלבד.
את האלבום הפיצו בפורמט של תקליטור.
אזורתאריך יציאהפורמטחברת תקליטיםמקורכלל העולם30 באוקטובר 2009תקליטור • הזרמת מוזיקה • הורדה דיגיטליתרד ברי
"Loop" (בעברית: "לולאה") הוא סינגל שהוקלט על ידי הזמרת המלטזית שרה בוניצ'י.
הוא יצא באופן עצמאי ב-14 במרץ 2024, וייצג את מלטה באירוויזיון 2024, שהתקיים במאלמה שבשוודיה.
"Loop" נכתב על ידי בוניצ'י, קווין לי, ליירה גוטקסי אנג'ל, מיכאל ג'ו צ'יני, סבסטיאן פריצ'רד-ג'יימס, ג'ון אמיל יוהאנסן, מת'יו ג'יימס בורג, ג'ו דב, לינאה דב ואלה זבלה.
בראיון ל-ESC Bubble הצהירה בוניצ'י כי השיר נכתב רק עבור תחרות האירוויזיון.
מאוחר יותר אמרה כי מדובר ב"שיר אהבה על גבר שהתאהב בה".
לאחר שלב הדייטינג מצא עצמו הזוג ב"לולאה שמחה של אהבה".
ב-18 באוקטובר 2023 הוכרז השיר כאחד המשתתפים בקדם המלטזי לאירוויזיון 2024. ב-27 באוקטובר הושמע לראשונה בערב המקצה הראשון של התחרות.
הווידאו קליפ שלו הוקרן ב-1 בפברואר 2024. גרסתו החדשה של "Loop" יצאה ב-14 במרץ 2024 לאור, והווידאו קליפ שלה כלל כמה קטעים חדשים שצולמו.
Malta Eurovision Song Contest 2024 הייתה פורמט הקדם שפותח על ידי PBS, על מנת לבחור את השיר מלטזי לאירוויזיון 2024. היא כללה ארבעה מקצים וגמר אחד, ונערכה מאוקטובר 2023 עד לפברואר 2024. כל המופעים שודר ברשת הטלוויזיה של מלטה TVM, וכן גם בפלטפורמה מקוונת בשם tvmi.mt.
התחרות חולקה לארבעה מקצים וגמר.
שלבי המקצים הורכבו כל אחד מתשע הופעות שונות, ששודרו כחלק מהפרקים השבועיים של תוכנית הטלוויזיה XOW בין 27 באוקטובר עד ל-17 בנובמבר 2023. משלב המקצים העפילו לשלב הגמר שנים-עשר אמנים, שזהותם נקבעה על ידי שילוב בין קולות השופטים להצבעות הקהל.
תחילה תוכנן כי הגמר יערך בערב אחד.
אולם ב-9 בינואר 2024 הודיע PBS כי הוא יורכב משלושה פרקים: בראשון יוקרנו בבכורה הווידאו קליפים של שנים-עשר השירים בגמר, "ערב נוסטלגיה" כפרק השני, והגמר עצמו.
הם שודרו יום אחר יום בין 1–3 בפברואר.
ב-18 באוקטובר הוכרזה בוניצ'י כאחת המשתתפות בקדם.
היא הופיעה שנייה במקצה הראשון של התחרות.
העפלתה לגמר הוכרזה ב-24 בנובמבר.
בוניצ'י הופיעה שישית בגמר, וניצחה עם 102 נקודות.
היא הגיעה למקום הראשון אצל השופטים ולמקום השני בקהל.
מלטה שובצה להופיע בחלקו הראשון של חצי הגמר השני, שנערך ב-9 במאי 2024.
מלטה הופיעה ראשונה, לפני אלבניה.
ב-9 במאי עלתה בוניצ'י על בימת חצי הגמר השני של האירוויזיון וביצעה את שירה "Loop".
היא נכשלה בניסיונה להעפיל לגמר שהתקיים ב-11 במאי, לאחר שסיימה במקום ה-16 והאחרון עם 13 נקודות.
+היסטוריית יציאות לאור ופורמטים של "Loop" אזור תאריך פורמטים חברת תקליטים הערות עולם 14 במרץ 2024 הזרמת מוזיקה הורדה דיגיטלית הוצאה עצמאית
Loom הוא אלבום האולפן השביעי של הרכב מוזיקלי האמריקאי Imagine Dragons.
האלבום יצא לאור ב-28 ביוני 2024, על ידי חברות התקליטים אינטרסקופ רקורדס ו-Kidinakorner.